Да наступнага Міжнароднага Каляднага опернага форуму я рыхтую аўтарскі праект “Жыццё Іаана Прадцечы” на музыку Рыхарда Штрауса. У аснову будуць пакладзены два яго творы — сімфанічная паэма “Так казаў Заратустра” і опера “Саламея”. Яны будуць з’яднаны ў адзіную лінію, у выніку павінен атрымацца сінтэз напаўпластычнага, харэаграфічнага і опернага мастацтваў. Калі форум названы Калядным, дык трэба надаць яму не столькі рэлігійны, колькі светапоглядны складнік. А гэты праект закране і тэму Ірада, і тэму адкуплення грахоў, і тэму забойства прарокаў.